Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 184/12/2202	Galanta, 12.2.2014
EEČ : 2-17-37-2014

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 2.7.2012, spisová značka 3 Pv 184/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v čase o cca. 03.30 h dňa 11. 02. 2012 v meste XXXXX, na Cukrovarskej ulici, pred podnikom s názvom Crosser, po slovnom konflikte s osobou XXXXX ho, spoločne s obvineným XXXXX, fyzicky napadli, pričom ho pri ich fyzickom konflikte udierali päsťami a kopali do oblasti celého tela, čím mu spôsobili podľa konečnej lekárskej správy ľahké zranenia s dobou liečenia od 11. 02. 2012 do 21. 02. 2012, ktoré si nevyžiadali žiadne obmedzenia na obvyklom spôsobe života. 

Uznesením prokurátora Okresnej prokuratúry XXXXX zo dňa 2.7.2012, spisová značka 3 Pv 184/12/2202, bola určená obvinenému skúšobná doba v trvaní 18 mesiacov.
Odôvodnenie:
Uznesením prokurátorky Okresnej prokuratúry v Galante č. 3Pv 184/12-5 zo dňa 25.06.2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému XXXXX prečin výtržníctva spolupáchateľstvom podľa § 20 Trestného zákona k  § 364 ods. 1 pím. a) Trestného zákona.
   
	Uznesenie nadobudlo právoplatnosť dňa 17.07.2012. Podľa § 216 ods. 2 Trestného poriadku bola obvinenému v rozhodnutí uložená skúšobná doba v trvaní  osemnásť (18) mesiacov, počas ktorej mu bolo uložené  obmedzenia spočívajúce v zákaze požívania alkoholických nápojov a iných návykových látok. Skúšobná doba obvinenému uplynula dňa 17.01.2014.

	Na základe zadovážených správ bolo zistené, že obvinený v skúšobnej dobe  súdom trestaný nebol a v súčasnosti sa proti nemu nevedie trestné stíhanie. Podľa výpisu z evidencie priestupkov bolo zistené, že v skúšobnej dobe bol postihnutý za priestupky na úseku cestnej premávky, ktoré boli vyriešené blokovými pokutami. Podľa charakteru priestupkov však nešlo o závažné previnenia; taktiež nebolo zistené, že by spáchal priestupok pod vplyvom alkoholu alebo iných návykových látok a nespôsobil ani žiadnu dopravnú nehodu. Preto nejde o také previnenia, ktoré by boli prekážkou na osvedčenie obvineného.

  Vzhľadom k vyššie uvedeným skutočnostiam bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka